อารามรัวโยมง

อารามรัวโยมง (, ) เป็นแอบบีย์ของคณะซิสเตอร์เชียน ตั้งอยู่ไม่ไกลจากเมืองอาเนียร์ซูว์รวซ (Asnières-sur-Oise) ในจังหวัดวาล-ดวซ แคว้นอีล-เดอ-ฟร็องส์ ประเทศฝรั่งเศส ราว 30 กิโลเมตรเหนือกรุงปารีส

อารามรัวโยมงสร้างระหว่างปี ค.ศ. 1228 ถึงปี ค.ศ. 1235 โดยการสนับสนุนของพระเจ้าหลุยส์ที่ 9 แห่งฝรั่งเศส เป็นที่ฝังพระศพของพระราชวงศ์ฝรั่งเศสหลายพระองค์ เช่น พระราชโอรสธิดาสามพระองค์ และพระราชนัดดาสองพระองค์ของพระเจ้าหลุยส์เอง

อารามรัวโยมงถูกยุบเลิกในปี ค.ศ. 1791 ระหว่างการปฏิวัติฝรั่งเศส หินจากอารามถูกขนไปใช้สร้างโรงงานแต่ห้องเก็บเครื่องพิธี ระเบียงฉันนบถ และหอฉันไม่ได้รับความเสียหาย

เมื่อต้นคริสต์ศตวรรษที่ 20 ตระกูล Goüin ทำการซื้อแอบบี และในปี ค.ศ. 1964 ก็ได้ก่อตั้งมูลนิธิรัวโยมงซึ่งเป็นมูลนิธิทางวัฒนธรรมส่วนบุคคลแรกของฝรั่งเศส ในปัจจุบันอารามเป็นจุดสนใจสำคัญของนักท่องเที่ยวและใช้เป็นศูนย์วัฒนธรรม

ระหว่างเดือนมกราคม ค.ศ. 1915 จนถึงเดือนมีนาคม ค.ศ. 1919 อารามใช้เป็นโรงพยาบาลทหารโดยโรงพยาบาลสตรีสกอตภาพใต้การดำเนินงานของสภากาชาดฝรั่งเศส หลังสงคราม มิสฟรานซ์ ไอเวนส์ หัวหน้าหน่วยแพทย์ก็ได้รับเครื่องอิสริยาภรณ์เลฌียงดอเนอร์

อ้างอิง

ดูเพิ่ม  
 คริสต์ศาสนสถาน
 ส่วนประกอบของคริสต์ศาสนสถาน
 คริสต์ศาสนสถาน (ผังแสดงส่วนประกอบต่างๆ ของคริสต์ศาสนสถาน)
 สถาปัตยกรรมกอทิก
 สถาปัตยกรรมโรมาเนสก์
 สถาปัตยกรรมบาโรก

แหล่งข้อมูลอื่น  

 พจนานุกรมศัพท์สถาปัตยกรรมคริสต์ศาสนา

Official site of the Royaumont Foundation
Photos of the abbey
Romanes.com: abbey pictures
Photos of the abbey (wanadoo.fr)
More photos (flickr.com)
Abbaye de Royaumont 

อารามคริสต์ในประเทศฝรั่งเศส
สิ่งก่อสร้างในคริสต์ทศวรรษ 1220
สิ่งก่อสร้างในคริสต์ศตวรรษที่ 13
คริสต์ศาสนสถานแบบกอทิก
สิ่งก่อสร้างในจังหวัดวาล-ดวซ
อนุสรณ์สถานทางประวัติศาสตร์แห่งฝรั่งเศส